هاجیبیوو ایسه کیتابینین "سس سیستمی" حیسه‌سینده یازیردی کی، موسیقی‌شوناس‌لارین ریینه گؤره "شرق موسیقی‌سینده ("آذربایجان موسیقی‌سی ده بورایا داخیل‌دیر) بوتؤو و یاریم تون‌دان باشقا ۱/۳ و ۱/۴ تون دا واردیر. لاکین او، قئید ائدیردی کی، بۇ ادعا ان کیچیک اینتئروالی یاریم تون اوْلان آذربایجان خالق موسیقی‌سینه عاید اولا بیلمز. آوروپا موسیقی‌سینده اولدوغو کیمی، آذربایجان موسیقی‌سینده ده اوکتاوا ۷ دیاتونیک و ۱۲ خروماتیک پرده‌دن عبارت‌دیر. فرق آنجاق تئمپئراسیا مسئله‌سینده‌دیر کی، او دا بیر کومما قدردیر.